Laylat al-Qadr (Arabies: لیلة القدر, letterlik: "Nag van die lot" of "nag van krag") is in Islam 'n nag in die maand Ramadan wanneer die eerste Soera van die Koran deur Gabriël aan Mohammed geopenbaar is. Die presiese datum van dié nag word nie in die Koran genoem nie en kan net op die onewe van die laaste tien dae in Ramadan beperk word. Volgens die Islamitiese kalender begin 'n dag in ooreenstemming met die Skeppingsverhaal met sononder. Darem kan dit net een van die nagte van 21, 23, 25, 27 of 29 Ramadan wees. Oor eeue heen het verskeie tradisies rondom die presiese datum ontwikkel en veral die twee groot strominge van Islam, Soenniete en Sjiiete, verskil van mekaar. Aangesien maande in die Islamitiese kalender altyd na die maan bereken word, wissel die datum van hierdie nag volgens die Gregoriaanse kalender. Soenniete herdenk Laylat al-Qadr op 27 Ramadan, die werklike viering begin egter altyd met sonsondergang op die vooraand (omdat 'n dag met sononder begin).